

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.31**

(prot.Nr.3, 17.§)

**Par kustamas mantas nodošanu bezatlīdzības lietošanā Daugavpils pilsētas pašvaldības policijai**

Pamatojoties uz likuma “Par pašvaldībām” 14.panta pirmās daļas 2.punktu, otrās daļas   
3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo, trešo, trešo prim un sesto daļu, ņemot vērā 12.02.2020. dotācijas līgumu par Latvijas-Lietuvas-Baltkrievijas pārrobežu sadarbības programmas 2014.-2020.gadam projekta “Kapacitātes paaugstināšana – sagatavotība un reaģēšana ārkārtas situācijās, pielāgojoties klimata pārmaiņām” (“ClimaAdapt: Capacity Improvement in Emergency Preparedness and Response through Climate Adaptation Actions”) Nr. ENI-LLB-2-261 īstenošanu, Finanšu komitejas 2021.gada 21.janvāra sēdes atzinumu, un to, ka kustamā manta ir nepieciešama Daugavpils pilsētas pašvaldības policijas Satiksmes kontroles un glābšanas nodaļas darbības nodrošināšanai, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā Daugavpils pilsētas pašvaldības policijai (turpmāk – Iestāde) Domei piederošo un Domes Centralizētās grāmatvedības uzskaitē esošo kustamo mantu (turpmāk – Manta) saskaņā ar pielikumu.
2. Mantas nodošanas bezatlīdzības lietošanā mērķis ir Daugavpils pilsētas pašvaldības policijas Satiksmes kontroles un glābšanas nodaļas Glābšanas apakšnodaļas darbības nodrošināšana, tās gatavības nodrošināšana, reaģējot ārkārtas apstākļos, kas radušies pilsētas administratīvajā teritorijā.
3. Manta tiek nodota bezatlīdzības lietošanā līdz 2026.gada 31.decembrim.
4. Mantas stāvoklis – jauniegādāta.
5. Iestāde ir tiesīga izmantot bezatlīdzības lietošanā nodoto mantu tikai šī lēmuma 2. punktā paredzētajiem mērķiem.
6. Mantas bezatlīdzības lietošana tiek izbeigta un manta nododama atpakaļ, ja:
   1. tiek lauzts līgums par mantas nodošanu bezatlīdzības lietošanā;
   2. manta tiek izmantota pretēji nodošanas bezatlīdzības lietošanā mērķiem.
7. Uzdot Domes Attīstības departamentam sagatavot līguma projektu par mantas nodošanu bezatlīdzības lietošanā Iestādei.
8. Pilnvarot Domes izpilddirektori noslēgt līgumu par mantas nodošanu bezatlīdzības lietošanā Iestādei.

Pielikumā: Kustamas mantas saraksts.

Domes priekšsēdētājs *(personiskais paraksts)* I.Prelatovs

Pielikums

Daugavpils pilsētas domes

2021.gada 28.janvāra

lēmumam Nr.31

**Kustamas mantas saraksts**

|  |  |  |  |  |  |  |
| --- | --- | --- | --- | --- | --- | --- |
| **N.p.k.** | **Kustamās mantas nosaukums** | **Skaits** | **Inventāra numurs** | **Iegādes vērtība, EUR** | **Iegādes datums** | **Piegādātājs** |
| 1. Pamatlīdzekļi: | | | | | | |
| 1.1. | Profesionālā dzīvības glābšanas peldošā aprīkojuma komplekts | 1 | 12395484 | 1887.60 | 17.12.2020. | Biedrība “Latvijas Pludmales Glābēju Asociācija”  Reģ.nr.  LV40008144786 |
| 1.2. | Profesionālā dzīvības glābšanas peldošā aprīkojuma komplekts | 1 | 12395485 | 1887.60 | 17.12.2020. | Biedrība “Latvijas Pludmales Glābēju Asociācija”  Reģ.nr.  LV40008144786 |
| ***Pamatlīdzekļu kopējā vērtība, EUR:*** | | | | **3775.20** | | |

Domes priekšsēdētājs *(personiskais paraksts)*  I.Prelatovs